Diabierna mainta a drenta informe di un candela masha grandi mes na Burubuno, mesora a dirigi tant polis como bombero na e sitio. Na yegada di e patruya a bin compronde cu aki ta trata di un deposito unda tin materialnan bieuw warda y tambe e mondi patras di esaki. Eybanda ta unda varios hende ta biba y un persona eynan a bira malo te cu mester a pidi presencia di ambulans. Ademas un cacho a muri debi na e candela. Bomberonan a tarda basta pa combati, domina y hasta paga e candela por completo.